נפפקטוס שוכנת לחופו של מפרץ בצדו הצפוני של מצר לפנטו. עיקר פרסומה בא לה על שום הקרב הימי ההיסטורי שהתחולל בחופיה ב-1571, בין צי הברית של ונציה, ספרד והאפיפיור לבין הצי העות'מאני, והיה הקרב הגדול האחרון בין ספינות משוט. נמלה של נפפקטוס, שהיה לפנים הטוב שבנמלי החוף הצפוני של מפרץ קורינתוס, יכול כיום להכיל כלי שיט קטנים בלבד. שמה נגזר משתי מילים: ναύς - (נָאוּס) אונייה, ו- πήγνυμι – (פֶּגְנִימִי) לבנות, להתקין.